Sügise
Sügise oli poliitilise satiiri ja huumori ajaleht, mis ilmus 1907. aastal Tallinnas. Toimetaja ja väljaandja oli Juhan Lilienbach. Pildid joonistas Aleksander Promet (pseudonüümiga Parmumeter) jt. Ajalehe maht oli 16 lk ja seda trükiti Tallinna "V. Ehrenpreis" (Woldemar Constantin Ehrenpreis) trükikojas. Hind oli 10 kopikat. Ajakiri keelati tsensuuri poolt ja konfiskeeriti müügist.